03/vol. 21 Jurnalul Oficial al Uniunii Europene 149 31997R0832 L119/17 JURNALUL OFICIAL AL COMUNITĂȚILOR EUROPENE 8.5.1997 REGULAMENTUL (CE) NR. 832/97 AL COMISIEI din 7 mai 1997 de stabilire a normelor de aplicare a Regulamentului (CE) nr. 2275/96 al Consiliului de introducere a unor măsuri specifice în sectorul plantelor vii și al produselor de floricultură COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 2275/96 al Consiliului din 22 noiembrie 1996 de introducere a unor măsuri specifice în sectorul plantelor vii și al produselor de floricultură ('), în special articolul 5, întrucât Regulamentul (CE) nr. 2275/96 prevede o contribuție financiară comunitară la acțiunile pentru creșterea consumului de plante vii și produse de floricultură comunitare în cadrul Comu- nității și în străinătate; întrucât trebuie definite principalele acţiuni care vor fi luate în considerare în vederea acordării unei contribuții financiare comu- nitare; întrucât asemenea acţiuni trebuie să facă parte dintr-o strategie coerentă și să ofere garanții pentru realizarea pe termen mediu a obiectivelor planificate, și pentru satisfacerea intereselor Comuni- tăţii; întrucât ele trebuie să oblige principalii comercianți din sec- tor, să fie prezentate într-un format standard și să conţină informațiile necesare pentru evaluarea lor; întrucât trebuie prevăzută procedura ce trebuie urmată și criteriile care trebuie aplicate pentru a stabili, în fiecare an, statele membre în care sunt puse în aplicare acţiunile de promovare, și pentru a repartiza între statele membre suma totală disponibilă pentru aceste acțiuni; întrucât trebuie stabilite procedurile de depunere a cererilor de asistență de către organizațiile profesionale, cât și de evaluare și selectare a acţiunilor de către organismele autorizate de statele membre; întrucât procedurile trebuie să permită Comisiei să îna- inteze observațiile sale statelor membre; întrucât dispozițiile diverse privind îndeplinirea angajamentelor trebuie să facă obiectul contractelor încheiate între părțile intere- sate și autoritățile naționale competente, în baza contractelor standard puse la dispoziție de Comisie; întrucât statele membre trebuie să verifice punerea în aplicare a acţiunilor și Comisia trebuie informată cu privire la rezultatele măsurilor stabilite în prezentul regulament; () JOL 308,29.11.1996, p. 7. întrucât măsurile stabilite de prezentul regulament sunt conforme cu avizul Comitetului de gestionare a plantelor vii și produselor de floricultură, ADOPTĂ PREZENTUL REGULAMENT: Articolul 1 (1) Acţiunile de creștere a consumului de plante vii și produse de floricultură în cadrul Comunității și în străinătate prevăzute la articolul 1 din Regulamentul (CE) nr. 2275/96 sunt incluse în pro- grame. (2) Se înţelege prin „program” un ansamblu de acţiuni coerente suficient de ample pentru a contribui la creșterea comercializării producției și consumului, și, după caz, în acest scop, permite orientarea și adaptarea producției la cerințele pieței. (3) Programele sunt puse în aplicare pe parcursul unei perioade de unul sau mai mulți ani de la data semnării contractelor anuale prevăzute la articolul 7 alineatul (2). Cu toate acestea, durata programelor nu trebuie să depășească trei ani de la data semnării contractului încheiat în primul an de aplicare a prezentului regulament. Articolul 2 (1) Programele pot include următoarele acţiuni: (a) organizarea unor campanii publicitare generice la radio și tele- viziune, în presă și prin afișe; (b) organizarea de acţiuni de informare la punctele de vânzare; (c) organizarea și participarea la târguri și alte evenimente; (d) pregătirea de publicații și material audiovizual; (e) organizarea unor campanii de relații cu publicul pentru formatorii de opinie și publicul larg; () pregătirea unor materiale pedagogice.